**РЕГЛАМЕНТ ЗА ПРОВЕЖДАНЕ**

**на Национален ученически конкурс**

**„Зелената планета 2025“**

**Организатори на конкурса са Фондация „Устойчиво развитие за България“, Националният дворец на децата и Синдикатът на българските учители с подкрепата на Министерството на образованието и науката**

*В конкурса могат да участват с творческите си работи ученици от различни възрасти в седем номинации*.

**Мото на конкурса: „Земята - нашият общ дом.“**

**„Климатичните промени през погледа на децата“**

**Цели и задачи на конкурса:**

- Привличане на общественото внимание към международните въпроси на екологията посредством приобщаване на децата и младежите, чрез изкуството и науката, към проблематиката на екологичния поглед към света, който ще подпомогне за хармоничното развитие на личността, сплотяване и формиране у младите на широк поглед върху обкръжаващия ги свят и грижата за него, стимулиране за участие в творчески и доброволчески дейности.

- Развитие при децата и младежите на умение да изразяват своето отношение към природните и културни ценности чрез резултатите от творческата, художествена, социално полезна и изследователска дейност;

- Систематизиране резултатите от многогодишната екологична дейност на детските колективи;

- Възпитаване на децата от различните страни на грижливо отношение към единните общочовешки ценности в съответствие с принципите за съхраняване на културното и природното разнообразие, на екологичното равновесие; с принципите на устойчивото развитие;

- Формиране у младите жители на планетата на екологична култура и активна жизнена позиция в отношение към глобалните проблеми, застрашаващи климата на Земята;

- Привличане на общественото внимание към проблемите на глобалните климатични промени и техните последствия

**Конкурсна програма на форума**

Конкурсната програма на Форума се провежда в два етапа: национален и международен.

Основен критерий за подбора на работите е в съответствие с описаните по-долу номинации.

**Победителите от Националния конкурс ще бъдат представени за участие в конкурсната програма на Международния детски екологически форум „Климатичните промени през погледа на децата - 2025”.**

Официални езици за комуникация на участниците в международния етап на форума са **руски и английски.** За националния етап работите се **представят на български език.**

**Конкурсните творби се класират по раздели в три възрастови групи І – ІV клас, V – VІІ клас, VIII – ХІІ клас.**

**Само рисунките се класират в четири възрастови групи: предучилищна възраст, І – ІV клас, V – VІІ клас, VIII – ХІІ клас.**

**За участие в Националния конкурс се приемат творчески работи в следните седем номинации:**

1. **„Природата и съдбите на хората“** – литературен конкурс за авторски размисли – **поезия и проза /разказ, съчинение, есе, приказка/**

**Изисквания към литературните творби:**

- Творческите работи се представят във формат А4 със стандартни полета, шрифт 12 Times New Roman, интервал между редовете 1.0 – не повече от 1 страница;

- На реда след заглавието се посочват трите имена на автора, клас, училище, град;

- В писмените работи да се посочват използваните източници.

- Творбите се изпращат по ел. поща, придружени с попълнена заявка – декларация съгласие /приложение № 1/. Темата на съобщението трябва да съдържа: Имена на ученика, в кой раздел участва, клас, училище, град

- *Оценява се идеята на собственото съчинение, оригиналност, творческа и художествена цялостност, историческа изразителност, яркост на изложеното.*

2. **„Зелената планета през погледа на децата” –** конкурс за рисунки.

Конкурсът се провежда в **четири възрастови групи: предучилищна възраст, І – ІV клас, V – VІІ клас, VIII – ХІІ клас.**

**Изисквания към рисунките:**

- Изпраща се оригинална рисунка **формат А3;**

- На гърба на рисунката се изписват трите имена на автора, годината на раждане, наименование на творбата, Към рисунката се прикрепя и попълнена заявка с декларация-съгласие от родител /приложение № 1/

*Оценява се отразяването на тематиката, композиционното решение, нивото на изпълнение, художествената и историческа изразителност.*

**3. „Екообектив“ –** конкурс за **кинорепортажи и мултимедийни презентации** за екологичната социално полезна дейност на детските колективи; за откриване и отразяване на красотата и проблемите на природата.

**Изисквания към творбите**:

- Видеофайловете се изпращат по ел. поща и тръбва продължителността им да не е повече от 5 мин.;

- В субтитрите на кинофилма /презентацията/ посочват трите имена, клас, училище, град; (името на филмовото студио или творческия колектив;) името на филма; наименование на мястото, където е била осъществена социално полезната дейност, названието на детския колектив, който я е осъществил. Същата информация се дублира и в текстови файл.

- Творбите се изпращат по ел. поща, придружени с попълнена заявка – декларация съгласие /приложение № 1/. Темата на съобщението трябва да съдържа: Имена на ученика, в кой раздел участва, клас, училище, град

*Оценява се спазването на сюжетна линия, операторската и режисьорската работа, разкриването на темата.*

4. **„Многообразие на вековните традиции”** – конкурс за отделни **арт обекти, макети** и композиции свързани с човека и природата в т.ч. от природни материали

**Изисквания към оформяне на работите:**

- По ел. поща се изпраща се **снимка /снимки/ на композицията** с добро качество;

- В текстови файл се дава описание /име/ на композицияна, имена на автор, клас, училище, град

- Материалите се изпращат по ел. поща, придружени с попълнена заявка – декларация съгласие /приложение № 1/. Темата на съобщението трябва да съдържа: Имена на ученика, в кой раздел участва, клас, училище, град

*Оценява се отразяването на темата на конкурса, използването на народни занаяти, оригиналност, композиционното решение, качеството на изработката, художествената изразителност и историческа ценност.*

5. „**Съвременност и традиция“** – конкурс за колекции **костюми от естествени материали**

**Изисквания към оформление на работите:**

Изпраща се кратко описание на колекцията, в което се посочва:

- Име на колектива - автор на колекцията костюми, име на колекцията, кратко /с 1-2 изречения/ пояснение;

- **Фотоалбум /снимки/** с моделите на колекцията, снимките да са с добро качество;

- **Обща снимка** с добро качество на всички модели на колекцията.

- Снимките се изпращат по ел. поща, придружени с попълнена заявка – декларация съгласие /приложение № 1/. Темата на съобщението трябва да съдържа: Имена на ученика /на колектива/, клас, училище, град

*Оценява се отразяването на темата на конкурса, композиционното решение, качеството на изработката, художествената изразителност.*

6**. „Природа. Култура. Екология”** – конкурс за **солови и колективни изпълнения на песни, театрални постановки, флашмоб** и др. по теми, свързани с конкурса.

**Изисквания към оформянето на работите:**

Изпраща се **програма или кратък анонс на изпълнението**, където се посочва:

- Наименование на песента, театралната постановка или друго изпълнение;

- Трите имена и годините на раждане на изпълнителя или колектива /ако са повече от двама изпълнители/

- Трите имена на художествения ръководител;

- **Видеозапис** на изпълнението

- **Обща фотография** на изпълнителите.

- Материалите се изпращат по ел. поща, придружени с попълнена заявка – декларация съгласие /приложение № 1/. Темата на съобщението трябва да съдържа: Имена на ученика, в кой от разделите от конкурса участва, клас, училище, град

*Оценява се отразяването на темата на конкурса, нивото на изпълнение, художествена стойност.*

7**. „Природата – безценен дар, един за всички“ –** конкурс за **оригинални научни идеи, технологии, експерименти** посветени на съхраняване на Планетата и хармоничната връзка между човека и природата. Социалнозначими проектни и научноизследователски работи за резултатите от социално полезна екологична дейност на детски колективи, включваща следните **основни етапи**: намиране и показване на екологичния проблем; кратко описание на социално полезната дейност за отстраняването на проблема; социална значимост на резултатите от екологичната дейност.

За участие в конкурса се приемат: /описание на проведени или в етап на провеждане/ **индивидуални авторски** **краткосрочни проектни работи** със срок на реализация не повече от 3 месеца, с обозначение **„проект“,** и **дългосрочни колективни** (на детски организации) научни и изследователски работи със срок на реализация от 4 месеца и повече с обозначение **„наука“.**

**Изисквания към оформянето на работите /изпращат се по ел.поща/:**

- Текстови файлове формат А4 със стандартни полета, шрифт 12 Times New Roman, интервал между редовете 1.0 – не повече от 2 страници;

- Възможна е презентация на проекта във формат PowerPoint;

- На реда след заглавието се изписват трите имена и възрастта на автора и/или името на колектива /възраст на участниците в колектива/, името на учреждението, адрес, трите имена на ръководителя на проекта, адрес на електронната поща за контакт.

*Оценява се целесъобразността и социалната значимост на проекта, описанието на всички основни етапи.*

**За участие в националния конкурс не се допускат работи, които са плагиат, копие или част от работата на други автори.**

Всички творби за участие да бъдат придружени със заявка за участие /приложение 1/ с данните: трите имена на автора, в кой от разделите на конкурса участво, възраст, клас, адрес и телефон; училище (извънучилищно звено) с телефон и адрес; декларация-съгласие от родител на детето за предоставяне право на организаторите да ползват тези данни, както и предоставяне на авторски права за популяризиране на творбата.

Име и телефон на научния ръководител и неговото съгласие за ползване на предоставените данни.

Конкурсните работи - **рисунки** и съпровождащите ги документи се изпращат в пакет не по-късно от **30 май 2025** г. на адреса на организаторите:

**Фондация „Устойчиво развитие за България“**

**София 1680, бул. България 102, офис 42**

**За конкурса „Зелена планета“**

**Всички останали твроби – есета, стихове, филми, проекти, снимки на костюми и приложни творби, музикални и театрални изпълнения се изпращат в електронен вариант /ако е чрез линк, да бъде с по-дълъг срок на валидност/ на адрес:**

***E-mail: zelena\_planeta@mail.bg***

**Номинираните в Националния конкурс „Зелената планета 2025” получават грамоти. Най-добрите творчески работи на национално ниво се изпращат за участие в Международния детски екологичен форум „Климатичните промени през погледа на децата 2025”. За тази цел писмените творби ще трябва да бъдат преведени на руски или английски език и изпратени на ел. адрес на орг. комитет на конкурса:**

***E-mail: zelena\_planeta@mail.bg***

***Резултатите от конкурса ще бъдат обявени чрез сайта на Националния дворец на децата.***

***Победителите ще бъдат наградени на Тържествена церемония***

***Моля, обърнете внимание!***

*1****. По отношение на авторските права*** *следва да имате предвид, че участвайки в Конкурса, Вие предоставяте авторските права над Вашата творба на организаторите /съгласно Закона за авторското право и сродните му права/ за безвъзмездно използване за целите на конкурса.*

*2****. По отношение на съхранението на творбите:*** *следва да имате**предвид, че с участието си* ***се съгласявате творбите в конкурса да не бъдат връщани*** *и да бъдат използвани за изложби, за издаване на**календари, дискове, плакати, за публикации в печатни и електронни медии, за благотворителни, представителни и други нетърговски цели.*

*3****.*** *С явяването за получаване на награда участниците, техните родители и учители* ***се съгласяват да бъдат заснемани*** *и материалът да бъде излъчван/публикуван в публичното пространство с нетърговска цел.*

*4.Изпращайки творбата си за участие в конкурса авторите и техните преподаватели* ***се съгласяват личните им данни да бъдат използвани*** *за организацията на конкурса /съгласно изискванията на Закона за защита на личните данни, във връзка с употребата и прилагането на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни/.*

***За контакт с организаторите на Националния детски екологичен конкурс „Зелената планета 2025”:***

***Фондация „Устойчиво развитие за България”, тел: 0893660695,***

***E-mail: zelena\_planeta@mail.bg,***